Grasse
Grasse (ejtsd [gʁas]) város Franciaországban, Provence-ban, Alpes-Maritimes megyében, a Provence-Alpes-Côte d’Azur régióban fekvő település. Grasse-t a világ  parfüm fővárosaként tartják számon.

Fekvése 
Grasse Cannes közelében, attól kb. 20 km-re, és 30 perces autóútra, 42 km-re Nizzától és a nemzetközi repülőtértől, Draguignantól 56 km-re fekvő település.

Nevének eredete
Neve "Terre grasse" – zsíros földet jelent.

Története

Grasse évszázadok óta népszerű turisztikai központ, a virágillat és tiszta a levegő városa, 300–400 m közötti tengerszint feletti magasságban, az Alpok nyúlványának szikláin, a tengerpart körüli dombok mögött, a part körül jellemző meleg nyárnál frissebb éghajlattal.

A város területe már az őskorban is lakott hely volt. Grasse területén és környékén bronzkorból és a Hallstatt-korból származó halomsír és megalitok, különböző faragott tárgyak kerültek napvilágra.

Grasse a 9. században ellenállt a szaracén támadásoknak, majd a 12. században egy független köztársaság volt, mely diplomáciai kapcsolatokat tartott fenn a szomszédos város-állam köztársaságokkal (Genova és Pisa). 1227-ben IV. Rajmund Bérenger Provence grófja ellenőrzése alá került. 1244-től 1790-ig az Antibes-i püspökséghez tartozott. 1536-ban V. Károly amikor megtámadta Nizza városállamot  kifosztotta Grasse-t is. A francia forradalom idején ez a város volt Var megye székhelye. 1860-ban, miután Nizza Franciaország részévé vált, Grasse-t is Alpes-Maritimes-hez csatolták.

A parfümgyártás története

A parfüm itteni története az ókorban kezdődött, de a modern parfümgyártás hagyományai azonban csak a 16. századra nyúlnak vissza. Grasse-ban eredetileg bőrcserzéssel, kesztyűkészítéssel foglalkoztak. Az itt készült kiváló minőségű kesztyűk nagy hírnévnek örvendtek. Egy ide való tímár ötlete volt az illatos bőrkesztyű (rózsavíz, fűszerek illatával) készítése, keleti módszerek szerint. E kesztyűkből került ajándékképpen egy pár Medici Katalin francia királynéhoz is, aki megbízta egyik tudósát, hogy a Grasse környéki virágokból állítson elő parfümöt, majd 1533-ban a provance-i Grasse-ban alapította meg az első parfümlaboratóriumot. Az illatos, parfümös kesztyű készítése fénykorát a 17. században élte, majd a bőripar hanyatlásával a parfümgyártás lépett előtérbe, mely hamarosan világhírnevet szerzett a városnak. Grasse alig kétszáz év alatt a világ parfümvővárosává nőtte ki magát. A parfümkészítés fejlesztés először a Riviéra turizmusát célozta meg Grasse-ban; illatos és hagyományos ajándékok (antik ékszerek, hímzett ágynemű, paplan, lekvárok) készítésével.

Grasse ritka illataival (levendula, mirtusz, jázmin, rózsa, narancsvirág, vadmimóza) nyerte el a világ parfümfővárosa címet. Néhány évtizede az illatok között a munkaigényes jázmin is előtérbe lépett: a virágokat hajnalban kézzel kell leszedni, amikor az illat a legfejlettebb és azonnal hideg abszorpcióval kell kezelni.

Ma Grasse a parfüm a legfontosabb ipari központja. A hálózat hatvan céget, 3500 embert foglalkoztat a városban és a környező területeken. Beleértve a közvetett munkahelyeket, melyekkel közel  ember foglalkozik a parfümkészítéssel.

Ma Grasse-ban az illatszerek gyártásból származó természetes nyersanyagok (esszenciális olajok, keton olajok, abszolút olajok, gyantaszerű, és molekuláris desztilláció) gyümölcslé–koncentrátumok adják a termelés nagy részét. A koncentrátumok hígításából és legalább 80%-os alkoholból keletkezik a parfüm. Grasse-medence továbbra is kiemelkedő szerepet foglal el a világ illatszertermelésében, ez azt jelenti, hogy közel a tevékenység felét teszik ki a francia illatszerek és ízesítők és mintegy 7-8% a globális tevékenység.

Az 1960-as és 1970-es években, a nagy nemzetközi csoportok fokozatosan megszerezték a helyi családi gyárakat (Chiris, Givaudan-Roure és Lautier például). A termelés gyakran költözött. Grasse iparában  a legtöbb vállalat az alapanyagok gyártására koncentrál. Azonban manapság az illatszerek túlnyomó többsége szintetikus vegyi anyagokat tartalmaz. Grasse ipara azonban – szembesülve a multinacionális vegyipar térnyerésével – nem tud versenyezni, de a létesítmények, alvállalkozók tudásban; mint a nyersanyagok skálája terén nagy előnyben részesülnek.  Ezenkívül a nagy márkák, mint a Chanel saját rózsa- és jázminültetvényekkel rendelkeznek Grasse-ban.

Híres személyek 
 Eugénie Le Sommer francia női válogatott labdarúgó
 Consuelo Suncín Sandoval Zeceña salvadori művésznő, Antoine de Saint-Exupéry író felesége, itt hunyt el 1979-ben

Jegyzetek

Források
 Grasse
 Palackba zárt álmok

További információk 
 Grasse a YouTubeon

Galéria

Alpes-Maritimes megye települései